Kati Tamtik

Kati Tamtik (sündinud 20. mail 1988) on Eesti riigiametnik. Ta on alates 1. jaanuarist 2025 Maa- ja Ruumiameti peadirektor.Maa- ja Ruumiametit hakkab juhtima Kati Tamtik. Majandus- ja Kommunikatsiooniministeeriumi pressiteade, 7. oktoober 2024.

Kati Tamtik on lõpetanud Eesti Maaülikooli bakalaureuseõppe kinnisvara planeerimise erialal, õppinud Tallinna Tehnikakõrgkoolis hoonete ehitust ning omandanud magistrikraadi Tallinna Ülikoolis organisatsioonikäitumise erialal.

Aastatel 2016-2017 töötas ta Riigi Kinnisvara ASis kinnisvara haldamise põhja piirkonna juhina, seejärel Tarbijakaitse ja Tehnilise Järelevalve Ametis ehitus- ja raudteeosakonna juhatajana. Aastatel 2022-2024 oli ta Transpordiameti strateegilise planeerimise teenistuse direktor ja seejärel kuni Maa- ja Ruumiameti peadirektoriks saamiseni Tallinna keskkonna- ja kommunaalameti juhataja asetäitja otseste teenuste ja klienditeeninduse alal.

Viited

Kategooria:Eesti riigiametnikud
Kategooria:Eesti Maaülikooli vilistlased
Kategooria:Tallinna Ülikooli vilistlased
Kategooria:Sündinud 1988